Viborger Samler, 1835-02-03
den, der vil udhæve formeentlige Mangler og Feil ved bestaaende Jndretninger, hvorved Utilfredshed vækkes, bør tage i Betænkning, om det er muligt at rette disse, uden at udsætte sig for endnu større Ufuldkommenheder. Han har ved dette Forhold tilsidesat den Ærbødighed, han som Borger og Undersaat er Lovgivningen og Regjeringen skyldig, og det er saa langt fra, at han med Beskedenhed har udtrykt sig om de af ham behandlede Gjenstande, at dette endog, som oftest, er skeet i et myndigt og høist upassende Sprog. Prof. Davids Forhold som Redacteur af det omhandlede Blad fortjener desuden saameget større Dadel, som han deels har udtalt de paaankede Anskuelser i et periodisk Skrift, bestemt til almindelig Læsning, og ikke i et større philosophisk Skrift, bestemt for de Lærde, og deels i Staten er betroet et vigtigt Embede, der giver Ret til at fordre, at han med Sindighed, Grundighed og Varsomhed burde bedømme dens Indretninger." Desuagtet finder Generalfiskalen, "i det mindste efter sin individuelle Anskuelse, at Prof. D. "ikke har lagt et saa forbrydersk Sindelag for Dagen, som han antager nødvendigt, for ligefrem paa ham at anvende de ved de 3 første Paragrapher af Forordn. af 27de Septbr. 1799 og J. 7 af Forordn. 30te Marts 1827. bestemte Straffe." Han paastaaer derfor heller ikke Professoren anseet netop med de ved disse Lovbud fastsatte Straffe; men efter Grundsætningerne i de nævnte s. med en alvorlig Straf, hvis nærmere Bestemmelse han troer at burde overlade til Rettens Skjøn." Hans Paastand og Jrettesættelse i Sagen lyder da som følger: "At Tiltalte, Dr. philosophiæ, Professor i Statsocconomien, Christian Georg Nathan David bør for sit formastelige og lovstridige Forhold ansees med en passende Straf, faa paastaaes og at Tiltalte bør betale alle af Actionen lovligt flydende Omkostninger, og derunder til mig et passende Salarium." – J sit Tilsvar forsvarer Prof. D. udførligen saavel sit Skrifts Tendents i Almindelighed som de incriminerede Artiklers Tendents i Særdeleshed. Han søger deri in Specie at godtgjøre, at Generalfiskalen har, som en Mand, der har maattet skrive en Historie efter opgivne Ord, sammenflettet Artikler, der hverken staae, eller kunne staae i den indre Forbindelse, som han foregiver at see;" han paastaaer, at Generalfiskalen selv ikke troer paa sin Histories Sandhed, og anfører som Beviis for sin Paastand: "Dersom han gjorde det, dersom han i disse Artikler virkelig faae en planmæssig Fremskriden fra dristig Fornægtelse af funde og rigtige Anskuelser af vor Stats Organisme til mageløs Forvavenhed, for at bevirke Kuldkastelsen af det Bestaaende, saa maatte han ogsaa, naar han ikke vilde gjøre sig skyldig i den høieste Grad af Jnconseqvents, hos mig have fundet et saa forbrydersk Sindelag, at han paa mig maatte have paastaaet anvendt Lovens haardeste Straffe, hvad han erklærer efter sin individnelle Anskuelse ikke at kunne gjøre."Hr. Professoren slutter sin Deduction med følgende Apostrophe til sine Dommere: "J mig er Danmark Skrivefrihed indstevnt for Dem, og derfor har denne Sag en saa stor Betydning og Vigtighed for langt flere end mig - for Folket. Deres Dom vil afgjøre: om mandigt Frisind og Frimodighed tør udtale sig inden for Lovens Grændser i Danmark, eller om de skulle være fordømte til Taushed, fordi man af Ordene ved konstrig Sophisme kan udlede Slutninger, som Skriftets Aandog Hensigt paa det Bestemteste modsige. Deres Dom vil afgjøre, om de, der indsee Vigtigheden af Almeenaandens Oplivelse i Danmark, og hvis Ordfører mit Tidsskrift har været, med Freidighed skulle see den Jnstitution imøde, for hvis Virksomhed det er uundgaaeligt nødvendigt, at den lovlige Tanke udtaler sig frit, eller om de trufne i mig af en Fordømmelsesdom over Ord, hvis Tanke Man vil forvanske, skulle indhylle sig i en, Statens og deres Kræfter lammende Taushed, og sørgende, ogsaa for vort Fædreland, see de Følger imøde, som det paa andre Steder har havt, at Man i Bestræbelsen efter fornuftig social Udvikling har troet at see og at burde straffe en forbrydersk og revolutionair Tendents." – Et følgende Dobbelt nummer vil indeholde Hr. Prokurator Haagens Defensions-Jndlæg.